ທະນາຄານໂລກ ກ່າວວ່າ ເສດຖະກິດ​ເຂດ Gaza ກຳ​ລັງ​ “ຈະລົ້ມ​ລະລາຍ” 
ບົດລາຍງານ ຂອງທະນາຄານໂລກ ກ່າວອີກວ່າ ຜະລິດຕະພັນລວມພາຍໃນ ຂອງ Gaza ອາດມີມູນຄ່າ ສູງເຖິງ 4 ເທົ່າ ຖ້າຫາກບໍ່ມີຂໍ້ຂັດແຍ້ງ ແລະ ການຖືກຈຳກັດຕ່າງໆ.
ເສດຖະກິດຂອງເຂດ Gaza ກຳລັງ  ແລະ ອັດຕາຄົນຫວ່າງງານໃນປັດຈຸບັນ ແມ່ນສູງທີ່ສຸດໃນໂລກ ເນື່ອງ ຈາກມາດຕະການປິດລ້ອມຕ່າງໆ ລວມທັງສົງຄາມ ແລະ ການ ປົກຄອງທີ່ຂີ້ຮ້າຍ ອີງຕາມບົດລາຍງານສະບັບໃໝ່ ຂອງ ທະນາຄານໂລກ ອົງການໃຫ້ເງິນກູ້ຢືມຂອງໂລກດັ່ງກ່າວ ເວົ້າວ່າ ອັດຕາຄົນ ຫວ່າງງານ ຂອງເຂດ Gaza ແມ່ນສູງ 44 ເປີເຊັນ ແລະກ່າວ ຕື່ມວ່າ ທ່ານ Steen Lau Jorgensen ຜູ້ອຳນວຍການ ຂອງທະນາຄານໂລກ ປະຈຳເຂດຝັ່ງ ຕາເວັນຕົກ ຂອງແມ່ນ້ຳຈໍແດັນ ຫຼື West Bank ແລະ ເຂດ Gaza ກ່າວວ່າ ໂດຍອ້າງເຖິງຄວາມກັງວົນຕ່າງໆ ທາງດ້ານຄວາມປອດໄພ ອິສຣາແອລ ແລະ ອີຈິບໄດ້ ຈຳກັດຢ່າງເຂັ້ມງວດ ກ່ຽວກັບການເຄື່ອນຍ້າຍຂອງຜູ້ຄົນ ແລະສິນຄ້າຕ່າງໆ ທີ່ເຂົ້າ-ອອກ ເຂດ Gaza ນັບຕັ້ງແຕ່ປີ 2007 ເປັນຕົ້ນມາ ຫຼັງຈາກກຸ່ມຫົວຮຸນແຮງ Hamas ໄດ້ເຂົ້າ ຄວບຄຸມດິນແດນປາແລສໄຕນ໌ດັ່ງກ່າວ